
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του Εσωτερικού Κανονισμού της Α' Μαι¬ 
ευτικής και Γυναικολογικής Κλινικής της Ιατρικής 
Σχολής του Εθνικού και Καποδιστριακού Πανεπι¬ 
στημίου Αθηνών. 1 

Συγχώνευση των Πειραματικών Δημοτικών σχολείων 
Ν. Σιδηροχωρίου και Παγουρίων (κατά τάξεις)... 2 
Κήρυξη υποχρεωτικής της από 25.4.2007 Σ.Σ.Ε. των 
Οδηγών των πάσης φύσεως αυτοκινήτων που 
απασχολούνται με σχέση εργασίας ιδιωτικού δι¬ 
καίου στο Δημόσιο, τα Ν.Π.Δ.Δ. και τους Ο.Τ.Α... 3 

Καθορισμός αριθμού θέσεων για το Δήμο Κορυδαλ¬ 
λού του Νομού Αττικής, που πληρούνται από άτο¬ 
μα που προστατεύονται από το ν. 2643/1998 και 

κατανομή των θέσεων αυτών. 4 

Καθορισμός αριθμού θέσεων για το Ψυχιατρικό Νο¬ 
σοκομείο Απικής, που πληρούνται από άτομα που 
προστατεύονται από το ν. 2643/1998 και κατανο¬ 
μή των θέσεων αυτών. 5 

Καθορισμός αριθμού θέσεων για το Δήμο Παλλήνης 
του Νομού Χαλκιδικής, που πληρούνται από άτο¬ 
μα που προστατεύονται από το ν. 2643/1998 και 

κατανομή των θέσεων αυτών. 6 

Καθορισμός αριθμού θέσεων για το Δήμο Γλυκών 
Νερών που πληρούνται από άτομα που προστα¬ 
τεύονται από το ν. 2643/1998 και κατανομή των 

θέσεων αυτών. 7 

Επιχορήγηση ξενοδοχειακών επιχειρήσεων για τη 
διατήρηση θέσεων εργασίας. 8 


ΑΠΟΦΑΣΕΙ Σ 

Αριθμ. 82097α/Β1 (1) 


Καθορισμός του Εσωτερικού Κανονισμού της Α' Μαιευτικής 
και Γ υναικολογικής Κλινικής της Ιατρικής Σχολής του 
Εθνικού και Καποδιστριακού Πανεπιστημίου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 


και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 2 
του ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και αντικαταστάθηκε 
με την περ. γ' της παρ. 22 του άρθρου 13 του ν. 3149/ 
2003 «Εθνική Βιβλιοθήκη της Ελλάδας, Δημόσιες Βιβλι¬ 
οθήκες και άλλες διατάξεις» (Α' 141), 

β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 

γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α' 98), 

δ) της υπ’ αριθμ. 37930/ΔΙΟΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432), όπως 
ισχύει. 

ε) της υπ’ αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

2. Τη σύμφωνη γνώμη της Γ ενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδρίαση 1η/6.10.2006). 

3. Το γεγονός ότι από την εφαρμογή των διατάξεων 
της παρούσης απόφασης προκαλείται ενδεχόμενη δα¬ 
πάνη σε βάρος του προϋπολογισμού του Εθνικού και 
Καποδιστριακού Πανεπιστημίου Αθηνών, από την κάλυ¬ 
ψη εξόδων οργάνωσης, σεμιναρίων και διαλέξεων από 
την εν λόγω Κλινική. Η ανωτέρω δαπάνη, το ύψος της 
οποίας εξαρτάται από πραγματικά γεγονότα, θα καλύ¬ 
πτεται από τις πιστώσεις που διατίθενται στην Κλινική 
από το Τμήμα Ιατρικής του Εθνικού και Καποδιστριακού 
Πανεπιστημίου Αθηνών, αποφασίζουμε: 

Άρθρο 1 
Αντικείμενο 

Η Α' Μαιευτική και Γυναικολογική Κλινική της Ιατρικής 
Σχολής του Εθνικού Καποδιστριακού Πανεπιστημίου 
Αθηνών που προβλέπεται από το ν. 5343/23.3.1932 «Περί 
Οργανισμού του Πανεπιστημίου Αθηνών» (Α' 85), έχει ως 
αντικείμενο δραστηριότητας: α) την παροχή περίθαλψης 
και νοσηλείας γυναικών και νεογνών που πάσχουν από 
όλο το φάσμα των παθολογικών καταστάσεων εγκύ- 

ων και νεογνών. Οι παροχές αυτές αναφέρονται στο 
σύνολο των ενεργειών για την κλινική διάγνωση την 
παρακλινική και εργαστηριακή διερεύνηση τη θεραπεία 
και γενικά την αποκατάσταση της υγείας των ασθενών 
καθώς και την πρόληψη των νοσημάτων της γυναίκας 
- νεογνού και β) την προαγωγή της υγείας Μητέρας- 
Νεογνού με διδακτικές, ερευνητικές, εργαστηριακές και 
άλλες επιστημονικές δραστηριότητες για όλα γενικώς 
τα νοσήματα γυναικολογικής, μαιευτικής και νεογνικής 
(ρύσεως. Η Κλινική συγκροτείται από τις ακόλουθες μο¬ 
νάδες: έξι (6) Γενικής Μαιευτικής-Γυναικολογίας, τρεις 
(3) Χειρουργικής Γυναικολογίας, Βραχείας Νοσηλείας, 
Εμβρυομητρικής Ιατρικής, Πειραματικού και Ερευνητικού 
Εργαστηρίου Εμβρυομητρικής Ιατρικής, Υπερηχογραφί¬ 
ας στην Μαιευτική και Γυναικολογία, Υποβοηθούμενης 
Αναπαραγωγής, Πειραματικού και Ερευνητικού Εργα¬ 
στηρίου Αναπαραγωγικής Βιολογίας και Αναγεννητι- 
κής Ιατρικής, Στειρότητας γονιμότητας, Γυναικολογικής 
Ενδοκρινολογίας, Γυναικολογικής Ογκολογίας, Πειρα¬ 
ματικού και Ερευνητικού Εργαστηρίου Γ υναικολογικής 
Ογκολογίας, Παθήσεων Μαστού, Οικογενειακού Προ¬ 
γραμματισμού, Ανοσολογίας της Κυήσεως, Κλιμακτηρίου 
και Εμμηνόπαυσης, Παιδικής - Εφηβικής Γ υναικολογίας, 
Διαγνωστικής και Χειρουργικής Λαπαροσκόπησης, Δια¬ 
γνωστικής και Χειρουργικής Υστεροσκόπησης, Μελέτης 
Μεταβολισμού της Κύησης και Ελέγχου Μεταβολικών 
Διαταραχών των Επιπλεγμένων Κυήσεων, Παθολογί¬ 
ας Τραχήλου, Ουρογυναικολογίας, Πειραματικού και 
Ερευνητικού Εργαστηρίου Ουρογυναικολογίας, Δύο (2) 
Αίθουσας Τοκετών, Αυξημένης Φροντίδας, Νεογνών και 
Εξωτερικά Ιατρεία (Εφημερίας και Τακτικά) Γυναικολο- 
γίας - Μαιευτικής και όλων των Μονάδων. 

Αρθρο 2 
Σκοπός 

1. Η Α' Μαιευτική και Γυναικολογική Κλινική στα πλαί¬ 
σια των δραστηριοτήτων της, έχει ως σκοπό: 

α) Την κάλυψη των εκπαιδευτικών, ερευνητικών και 
κλινικών αναγκών της Ιατρικής Σχολής, καθώς και των 
άλλων Σχολών και Τμημάτων του Πανεπιστημίου Αθη¬ 
νών, σε προπτυχιακό και μεταπτυχιακό επίπεδο σε θέ¬ 
ματα που εμπίπτουν στα αντικείμενα δραστηριότητας 
της Κλινικής, όπως αυτά προσδιορίζονται στο άρθρο 1 
της παρούσης. 

β) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής, όπως αυτά προσδιορίζονται στο άρθρο 1 
της παρούσης. 

γ) Την ειδίκευση ιατρών στην Μαιευτική και Γυναικο¬ 
λογία, τη Νεογνολογία και την Γ ενική Ιατρική, αλλά και 
την συνεχή εκπαίδευση και επιμόρφωσή τους. 

δ) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ιδρύματα ή ερευνητικά κέ¬ 
ντρα και φορείς της ημεδαπής ή της αλλοδαπής. 

ε) Τη συνεργασία με ελληνικούς, ευρωπαϊκούς και δι¬ 
εθνείς οργανισμούς για την πραγματοποίηση ερευνών, 
εκπαιδευτικών προγραμμάτων και γενικώς δραστηρι¬ 
οτήτων συναφών με τα επιστημονικά αντικείμενα της 
Κλινικής. 

στ) Την οργάνωση και διεξαγωγή μεταπτυχιακών 
προγραμμάτων, συνεδρίων ελληνικών, ευρωπαϊκών ή 
διεθνών, συμποσίων, σεμιναρίων, διαλέξεων και μετεκ- 
παιδευτικών μαθημάτων, την πραγματοποίηση δημο¬ 


σιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων, με σκοπό την 
εκπαίδευση ή και την ανταλλαγή γνώσεων ή και την 
ενημέρωση του ιατρικού και λοιπού προσωπικού της 
Κλινικής, των φοιτητών, των ειδικευομένων στη Μαιευ¬ 
τική και Γυναικολογία, των μαιευτήρων-γυναικολόγων 
και ιατρών λοιπών ειδικοτήτων και του κοινού. 

2. Ειδικότερα το έργο της Κλινικής διακρίνεται σε 
εκπαιδευτικό, ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
των προπτυχιακών και μεταπτυχιακών φοιτητών της 
Ιατρικής Σχολής και άλλων Σχολών και Τμημάτων του 
Πανεπιστημίου Αθηνών, την εκπαίδευση των ιατρών για 
την απόκτηση της ειδικότητας της Μαιευτικής και Γυ- 
ναικολογίας και των λοιπών ειδικοτήτων, ή και άλλων 
συναφών ειδικοτήτων και εξειδικεύσεων, την εκπαίδευ¬ 
ση ιατρών για την απόκτηση άλλων ειδικοτήτων για 
τις οποίες απαιτείται εκπαίδευση στη Μαιευτική και 
Γ υναικολογία, την εκπαίδευση ειδικευμένων ιατρών στο 
πλαίσιο της συνεχιζόμενης εκπαίδευσης ή εξειδίκευσης 
σε συγκεκριμένα γνωστικά αντικείμενα της Κλινικής 
και την εκπαίδευση λειτουργών άλλων κλάδων υγείας 
στο πλαίσιο της συνεχούς εκπαίδευσης και επιμόρφω¬ 
σης αυτών. Το εκπαιδευτικό έργο της Κλινικής αφορά 
στους προπτυχιακούς και μεταπτυχιακούς φοιτητές, 
τους ειδικευόμενους ή επιμορφούμενους ιατρούς, που 
ειδικεύονται, εξειδικεύονται ή επιμορφώνονται στην 
Κλινική τόσο στη Μαιευτική και Γυναικολογία όσο και 
στις άλλες ειδικότητες, καθώς και στους μαιευτήρες 
και γυναικολόγους και στους ιατρούς λοιπών ειδικο¬ 
τήτων της Κλινικής, υλοποιείται δε με τη διοργάνωση 
μεταπτυχιακών προγραμμάτων, μαθημάτων, διαλέξεων 
και εκπαιδευτικών συμποσίων ή σεμιναρίων ή μετεκ- 
παιδευτικών προγραμμάτων ή συνεδρίων και λοιπών 
επιστημονικών εκδηλώσεων, με την εφαρμογή προ¬ 
γραμμάτων θεωρητικής και πρακτικής εκπαίδευσης, με 
την έκδοση επιστημονικών συγγραμμάτων ή βιβλίων 
ή εκπαιδευτικών εγχειριδίων και φυλλαδίων και με τη 
συνεργασία με άλλα ακαδημαϊκά ή κοινωφελή ιδρύματα 
και με ερευνητικά κέντρα ή φορείς της ημεδαπής ή της 
αλλοδαπής, β) Το ερευνητικό έργο αφορά τόσο βασική 
όσο και κλινική, επιδημιολογική και οιανδήποτε άλλη 
ερευνητική δραστηριότητα που άπτεται των ενδιαφε¬ 
ρόντων της ειδικότητας της Μαιευτικής και Γυναικο¬ 
λογίας, με σκοπό την αναζήτηση νέων ή τη βελτίωση 
υπαρχουσών τεχνικών και θεραπευτικών μεθόδων. Για 
την επίτευξη του ερευνητικού έργου η Κλινική καταρ¬ 
τίζει και διενεργεί η ίδια πειραματικές, επιδημιολογικές, 
κλινικές ή άλλες μελέτες ή προγράμματα, ή συμμετέχει 
σε ερευνητικά προγράμματα συνεργαζόμενη με άλλα 
ακαδημαϊκά ιδρύματα και ερευνητικά κέντρα ή φορείς 
του δημοσίου ή ιδιωτικού τομέα ή και ιδιωτικές επιχει¬ 
ρήσεις της ημεδαπής ή αλλοδαπής. Η Κλινική γνωστο¬ 
ποιεί τα αποτελέσματα των ερευνών της υπό τη μορφή 
ανακοινώσεων σε επιστημονικά συνέδρια στην Ελλάδα 
και στο εξωτερικό ή υπό τη μορφή δημοσιεύσεων σε 
ελληνικά ή ξενόγλωσσα περιοδικά ή τέλος υπό τη μορφή 
διδακτορικών διατριβών και γ) Το κλινικό έργο περιλαμ¬ 
βάνει την περίθαλψη των ασθενών που νοσηλεύονται ή 
παρακολουθούνται στην Α' Μαιευτική - Γυναικολογική 
Κλινική. Οι υπηρεσίες της Κλινικής είναι προληπτικές, 
διαγνωστικές και θεραπευτικές και παρέχονται μέσω 
της κλινικής διάγνωσης, της παρακλινικής και έργα- 

στηριακής διερεύνησης, της φαρμακευτικής και επεμ- 
βατικής θεραπείας, καθώς και μέσω της νοσηλευτικής 
φροντίδας. Τα μέλη ΔΕΠ και οι λοιποί ιατροί της Κλι¬ 
νικής συνοδευόμενοι από τους ειδικευόμενους ιατρούς 
και ομάδα φοιτητών επισκέπτονται τους ασθενείς για 
ενημέρωση, συμπλήρωση, αλλαγή ή διακοπή νοσηλείας 
ή αντιμετωπίζουν χειρουργικά διάφορες παθολογικές 
καταστάσεις της γυναίκας. 

3. Επίσης, η Κλινική εξυπηρετεί κοινωνικές ανάγκες 
σχετιζόμενες με την αποστολή της, εφόσον αυτό ζητη¬ 
θεί από την Ιατρική Σχολή του Πανεπιστημίου Αθηνών 
ή από Όργανα της Πολιτείας. 

Άρθρο 3 
Προσωπικό 

Η Α' Μαιευτική και Γυναικολογική Κλινική στελεχώ¬ 
νεται από ιατρικό και λοιπό προσωπικό που υπηρετεί 
στην Ιατρική Σχολή του Εθνικού και Καποδιστριακού 
Πανεπιστημίου Αθηνών και στο Νοσοκομείο όπου λει¬ 
τουργεί. Το ιατρικό προσωπικό αποτελείται από το 
Διευθυντή της Κλινικής, μέλη του Διδακτικού Ερευνη¬ 
τικού Προσωπικού (ΔΕΠ) της Ιατρικής Σχολής, που η 
επιστημονική τους ενασχόληση εμπίπτει στα διδακτικά, 
ερευνητικά και κλινικά ενδιαφέροντα της Κλινικής, με 
ειδικευόμενους και ειδικευμένους ιατρούς του Ε.Σ.Υ. που 
τοποθετούνται σύμφωνα με τις ισχύουσες διατάξεις. 
Το λοιπό προσωπικό αποτελείται από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.), καθώς 
και νοσηλευτικό και λοιπό προσωπικό, του οποίου το 
έργο καθορίζεται σύμφωνα με τις εκάστοτε ανάγκες της 
Κλινικής, καθώς επίσης και διακεκριμένους επιστήμονες 
σε τομείς σχετικούς με τις διδακτικές, ερευνητικές και 
νοσηλευτικές δραστηριότητες της Κλινικής. 

Η τοποθέτηση στην Κλινική των μελών του Διδακτικού 
Ερευνητικού Προσωπικού και των μελών του Ειδικού 
Τεχνικού Εργαστηριακού Προσωπικού γίνεται με τη 
διαδικασία των διατάξεων της πανεπιστημιακής νομο¬ 
θεσίας, ενώ των υπολοίπων μελών με τις ισχύουσες 
διατάξεις. 

Άρθρο 4 

Διο ίκηση-Αρμοδιότητες 

1. Η Α' Μαιευτική και Γυναικολογική Κλινική διευθύνεται 
από μέλος του Διδακτικού Ερευνητικού Προσωπικού 
(Δ.Ε.Π.) της Ιατρικής Σχολής του Εθνικού και Καποδι- 
στριακού Πανεπιστημίου Αθηνών που ορίζεται με τη 
διαδικασία του άρθρου 28 παρ. 22 του ν. 2083/1992, 
όπως εκάστοτε ισχύει. 

2. Ο διευθυντής ασκεί τις αρμοδιότητες που ορίζο¬ 
νται στο άρθρο 7 του ν. 1268/1982 μεταξύ των οποίων 
περιλαμβάνονται, η κατάρτιση και υποβολή στη Γ ενική 
Συνέλευση της Ιατρικής Σχολής και στη Γενική Συνέ¬ 
λευση του Τομέα στον οποίο εντάσσεται η Κλινική, του 
ετήσιου προγράμματος λειτουργίας για τις διδακτικές 
και ερευνητικές δραστηριότητες και η μέριμνα για την 
εφαρμογή του, η μέριμνα για την υλοποίηση των απο¬ 
φάσεων των συλλογικών οργάνων του Νοσοκομείου στο 
οποίο λεπουργεί η Κλινική, η μέριμνα για την παροχή 
νοσηλευτικού έργου, η μέριμνα για τη στελέχωση και 
την οικονομική διαχείριση των εσόδων της Κλινικής, η 
μέριμνα για την υποβολή του ετήσιου απολογισμού των 
δραστηριοτήτων, η εισήγηση στη Γ ενική Συνέλευση του 
Τομέα για τον ορισμό υπευθύνων στις Ειδικές Μονάδες, 


για αναλώσιμα υλικά και για τον κινητό εξοπλισμό και 
η υπογραφή κάθε εγγράφου. Τα κριτήρια επιλογής των 
υπευθύνων των Μονάδων αφορούν στην επιστημονική 
γνώση, στη μετεκπαίδευση, στη μακρόχρονη εμπειρία 
και στη δραστηριότητά τους στο αντικείμενο με το 
οποίο ασχολείται η οικεία Μονάδα. Οι επιστημονικοί 
υπεύθυνοι μεριμνούν για την απρόσκοπτη λειτουργία 
της, στο πλαίσιο των αποφάσεων του διευθυντή και 
των οδηγιών των οργάνων διοίκησης του νοσοκομείου 
στο οποίο λειτουργεί η κλινική. Ο διευθυντής μπορεί 
να καλεί τους υπευθύνους όταν συζητούνται θέματα 
της αρμοδιότητας τους και να αναθέτει συγκεκριμένες 
αρμοδιότητες σ’ αυτούς. 

Άρθρο 5 
Λειτουργία 

1. Η Α' Μαιευτική και Γυναικολογική Κλινική λειτουργεί 
στο Περιφερειακό Γ ενικό Νοσοκομείο «Αλεξάνδρα». 

2. Ο διευθυντής της Κλινικής έχει την ευθύνη για την 
εν γένει λειτουργία αυτής, καθώς και των Μονάδων 
της, για τη χρησιμοποίηση οργάνων και υλικών και για 
την παραμονή των εργαζομένων στους χώρους που 
πραγματοποιούνται πειραματικές μελέτες. Ο διευθυντής 
ενημερώνεται και εγκρίνει τη διενέργεια κάθε ερευνητι¬ 
κής πειραματικής εργασίας πριν από τη διεξαγωγή της 
και καθορίζει την προτεραιότητα χρήσης οργάνων και 
χώρων όταν δεν υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδι¬ 
κή επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή 
ερευνητικής πειραματικής εργασίας επιστρέφονται, 
μετά τη χρησιμοποίησή τους, στην κατάσταση που 
έχουν παραδοθεί. 

Άρθρο 6 

Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις από τον Προϋπολογισμό του Πανεπι¬ 
στημίου Αθηνών που διατίθενται από την Ιατρική Σχολή 
με τη διαδικασία του άρθρου 4 παρ. 1 (ε) του ν. 2083/1992 
(Α' 159) και τις πιστώσεις από τον προϋπολογισμό του 
Περιφερειακού Γ ενικού Νοσοκομείου «Αλεξάνδρα». 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο, εφόσον δεν τίθε¬ 
νται όροι που αντιβαίνουν τους σκοπούς της Κλινικής 
και του Εθνικού και Καποδιστριακού Πανεπιστημίου 
Αθηνών. 

ε. Τα έσοδα από την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Αρθρο 7 

Τηρούμενα Βιβλία 

1. Τα βιβλία και στοιχεία που τηρούνται από την Κλι¬ 
νική είναι τα εξής: 

Πρωτόκολλο εισερχόμενης - εξερχόμενης αλληλογρα¬ 
φίας, Βαθμολογία φοιτητών, Αρχείο ασθενών, Βιβλίο πε¬ 
ριουσιακών στοιχείων (Κτηματολόγιο), Φάκελοι οικονο- 

μικών στοιχείων κάθε έτους, Κατάλογος επιστημονικών 
βιβλίων, περιοδικών και οργάνων, Βιβλίο επιστημονικής 
δραστηριότητας και Βιβλίο μεταβολής προσωπικού. 

2. Με απόφαση του διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο, το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

1. Ο τίτλος της κλινικής είναι: «Α' ΜΑΙΕΥΤΙΚΗ ΚΑΙ ΓΥ- 
ΝΑΙΚΟΛΟΓΙΚΗ ΚΛΙΝΙΚΗ ΤΗΣ ΙΑΤΡΙΚΗΣ ΣΧΟΛΗΣ ΤΟΥ 
ΠΑΝΕΠΙΣΤΗΜΙΟΥ ΑΘΗΝΩΝ», ο οποίος αναγράφεται σε 
κάθε έντυπό της. Αυτός ο τίτλος, καθώς και τα στοι¬ 
χεία του διευθυντή της Κλινικής αναγράφονται στους 
χώρους του Νοσοκομείου που είναι εγκατεστημένη και 
δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
όμοια σφραγίδα με αυτή της Ιατρικής Σχολής και την 
προσθήκη του τίτλου της Κλινικής. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί η Κλινική για την ξενόγλωσση 
αλληλογραφία της και τα έγγραφά της. 

Άρθρο 9 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 3 Αυγούστου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 


Αριθμ. 87896/Δ4 (2) 

Συγχώνευση των Πειραματικών Δημοτικών σχολείων 
Ν. Σιδηροχωρίου και Παγουρίων (κατά τάξεις). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 4 παρ. 13 του ν. 1566/1985 «Περί δομής 
και λειτουργίας της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΦΕΚ 167 τ.Α'), 

β. της περ. α’ της παρ. 24 του άρθρου 2 του ν. 2621/1998 
«Ρύθμιση θεμάτων οργάνωσης και λειτουργίας Τεχνο¬ 
λογικών Εκπαιδευτικών Ιδρυμάτων και άλλες διατάξεις» 
(ΦΕΚ 16 τ.Α'), 

γ. του άρθρου 90 του Κώδικα Νομοθεσίας για την 
κυβέρνηση και τα κυβερνητικά όργανα [Προεδρικό Δι¬ 
άταγμα 63/2005 (Α' 98)], 

δ. του άρθρου 22, παρ. 3 του ν. 2362/1995 (ΦΕΚ 247 
τ.Α'/27.11.1995) «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

ε. του άρθρου 6, παρ. 5 του ν. 2817/2000 (Α' 78) «Εκ¬ 
παίδευση των ατόμων με ειδικές ανάγκες και άλλες 
διατάξεις». 


2. Την ανάγκη ίδρυσης ή ορισμού σχολικών μονάδων 
ενταγμένων στα Παιδαγωγικά Τμήματα των Πανεπι¬ 
στημίων για την προαγωγή της ψυχοπαιδαγωγικής και 
εκπαιδευτικής έρευνας και της πρακτικής άσκησης των 
φοιτητών. 

3. Το υπ’ αριθμ. ΔΙΠΕ4103/29.12.2006 έγγραφο της 
Δ/νσης Α'θμιας Εκπαίδευσης Ν. Ροδόπης. 

4. Το υπ’ αριθμ. 830/6.3.2007 έγγραφο του ΔΗΜΟ- 
ΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ (Τμήμα Γλώσσας 
Φιλολογίας και Πολιτισμού Παρευξεινίων Χωρών). 

5. Την υπ’ αριθμ. 37876/ΣΤ5/26.4.2004 (ΦΕΚ 608 τ.Β') 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων των Υφυπουργών του Υπουργείου Εθνικής 
Παιδείας και Θρησκευμάτων». 

6. Την υπ’ αριθμ. 37930/ΔΙΟΕ 1264/14.10.2005 (Β' 1432) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 179/13.2.2006 
(Β' 204) όμοια απόφαση. 

7. Το γεγονός ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
2.580,00 ευρώ περίπου για το τρέχον οικονομικό έτος, 
και 6.640,00 ευρώ περίπου για το έτος 2008 και για 
καθένα από τα επόμενα οικονομικά έτη. 

Η δαπάνη των 2.400,00 ευρώ του έτους 2007 θα αντι¬ 
μετωπιστεί από τις εγγεγραμμένες πιστώσεις στον ΚΑΕ 
2275 ΕΦ 085 του προϋπολογισμού της Περιφέρειας Αν. 
Μακεδονίας και Θράκης. Η δαπάνη ύψους 180,00 ευρώ 
για το τρέχον οικονομικό έτος θα αντιμετωπιστεί από 
τις εγγεγραμμένες πιστώσεις στον ΚΑΕ 0227 του ΕΦ 
19 210 του ΥΠΕΠΘ. 

Η δαπάνη των 6.100,00 ευρώ για το έτος 2008 και 
τα επόμενα τέσσερα (εφόσον ισχύει η υπ’ αριθμ. Β- 
68134/5720/2006 απόφαση του Υπουργείου Μεταφορών 
και Επικοινωνιών) θα αντιμετωπίζεται με την πρόβλεψη 
και εγγραφή ισόποσης πίστωσης στον ΚΑΕ 2275 του 
Ε.Φ. 085 στον κατ’ έτος προϋπολογισμό της Περιφέρειας 
Αν. Μακεδονίας και Θράκης. 

Η δαπάνη ύψους 540,00 ευρώ για κάθε ένα από τα 
επόμενα πέντε (5) οικονομικά έτη θα αντιμετωπίζεται 
με πρόβλεψη ή εγγραφή ισόποσης πίστωσης στον ΚΑΕ 
0227 του ΕΦ 19 210 του ΥΠΕΠΘ στον Π/Υ ενός εκάστου 
των επόμενων πέντε (5) οικονομικών ετών, αποφασί¬ 
ζουμε: 

Συγχωνεύονται από το σχολικό έτος 2007-2008 τα 
παρακάτω δημοτικά σχολεία: 

Το τριθέσιο Πειραματικό Δημοτικό Σχολείο Ν. Σιδη- 
ροχωρίου και το τριθέσιο Πειραματικό Δημοτικό Σχο¬ 
λείο Παγουρίων σε ένα εξαθέσιο Πειραματικό Δημοτικό 
Σχολείο με την ονομασία 6/θ Πειραματικό Δημοτικό 
Σχολείο Ν. Σιδηροχωρίου - Παγουρίων με έδρα το 
Ν. Σιδηροχώρι. 

Οι τάξεις του ανωτέρω σχολείου θα λειτουργήσουν 
ως εξής: 

α) Οι Α', Β' και Γ' στο διδακτήριο του συγχωνευόμε- 
νου Πειραματικού δημοτικού σχολείου Ν. Σιδηροχωρίου 
και 

β) οι Δ', Ε' και ΣΤ' στο διδακτήριο του συγχωνευόμε- 
νου Πειραματικού δημοτικού σχολείου Παγουρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Αυγούστου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΓΕΩΡΓΙΟΣ ΚΑΛΟΣ 

-♦- 

Αριθμ. 11439 (3) 

Κήρυξη υποχρεωτικής της από 25.4.2007 Σ.Σ.Ε. των Οδη¬ 
γών των πόσης φύσεως αυτοκινήτων που απασχο¬ 
λούνται με σχέση εργασίας ιδιωτικού δικαίου στο 
Δημόσιο, τα Ν.Π.Δ.Δ. και τους Ο.Τ.Α. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 63/2005 «Κωδικοποίηση της 
Νομοθεσίας για τη Κυβέρνηση και τα Κυβερνητικά Όρ¬ 
γανα». 

2. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (ΦΕΚ 513/Β/10.3.2004). 

3. Τις διατάξεις της παρ. 2 του άρθρου 11 του 
ν. 1876/1990 (ΦΕΚ 27/Α/1990). 

4. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση τούτης 14.5.2007. 

5. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για τη 
κήρυξη υποχρεωτικής της πιο πάνω Σ.Σ.Ε. δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του επαγγέλματος. 

6. Το π.δ. υπ’ αριθμ. 81/2002 (ΦΕΚ 5Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

7. Τις διατάξεις της παρ. 3 του άρθρου 22 του 
ν. 2362/1995 (ΦΕΚ 247/Α/1995) 

8. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 519/Β/17.3.2004). 

8. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (ΦΕΚ 513/Β/10.3.2004). 

9. Την «ανάθεση αρμοδιοτήτων στον Υφυπουργό 
Απασχόλησης και Κοινωνικής Προστασίας» (ΦΕΚ 783/ 
Β/17.5.2007). 

10. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, το ύψος της οποίας δεν δύναται να καθο- 
ρισθεί και θα αντιμετωπισθεί από τις προβλεπόμενες 
πιστώσεις που καλύπτουν την εισοδηματική πολιτική 
για το Δημόσιο Τομέα, αποφασίζουμε: 

1) Κηρύσσουμε υποχρεωτική την από 25.4.2007 Σ.Σ.Ε. 
των Οδηγών των πάσης φύσεως αυτοκινήτων που απα¬ 
σχολούνται με σχέση εργασίας ιδιωτικού δικαίου στο 
Δημόσιο τα Ν.Π.Δ.Δ. και τους Ο.Τ.Α. για όλους τους 
εργοδότες και εργαζομένους του επαγγέλματος που 
αφορά αυτή. 


2) Η ισχύς της απόφασης αυτής αρχίζει από 
30.4.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200959 (4) 

Καθορισμός αριθμού θέσεων για το Δήμο Κορυδαλλού 
του Νομού Αττικής, που πληρούνται από άτομα που 
προστατεύονται από το ν. 2643/1998 και κατανομή 
των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 

ν. 2643/1998 (220/Α') «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίησή του με τις διατά¬ 
ξεις του άρθρου 11 του ν. 3051/2002 (220/Α') «Συνταγματι¬ 
κά κατοχυρωμένες ανεξάρτητες αρχές., ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.52007) κοινή 
απόφαση του Πρωθυπουργού και του Υπουργού Απασχόλη¬ 
σης και Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας». 

5. Το υπ’ αριθ. 42316/27.7.2007 έγγραφο του Δήμου 
Κορυδαλλού, για την επικείμενη έκδοση προκήρυξης 
πλήρωσης σαράντα τεσσάρων (44) συνολικά θέσεων 
εργασίας τακτικών υπαλλήλων, διαφόρων κατηγοριών, 
κλάδων και ειδικοτήτων, για το Δήμο Κορυδαλλού. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια των υπ’ αριθμ. 1079/1.9.2003, 200381/ 
13.5.2004 και 200672/13.7.2004 προηγούμενων αποφάσε¬ 
ων μας καθορίζουμε το συνολικό αριθμό των θέσεων 
εργασίας για το Δήμο Κορυδαλλού, που πρόκειται να 
πληρωθούν από άτομα, που προστατεύονται από τις 
διατάξεις του ν. 2643/1998, σε τρεις (3). 

Β. Κατανέμουμε τον ανωτέρω αριθμό θέσεων κατά 
κατηγορία προστατευομένων προσώπων, ως εξής: 

ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ _ ΘΕΣΕΙΣ 

_ ΠΡΟΣΩΠΩΝ _ ν. 2643/1998 

α) Έμμεσης ΑΜΕΑ (δεύτερο εδάφιο 
περίπτωσης β’ της παρ. 1, 
άρθρου 1 ν. 2643/1998) 1 

β) Αναπήρων πολέμου (περίπτωσης δ' 
της παρ. 1, άρθρου 1 ν. 2643/1998) 1 

γ) Τρίτεκνοι (περίπτωση ε', 

της παρ. 1 του άρθρου 1 ν. 2643/1998) 1 

Γ. Κατανέμουμε τις ανωτέρω θέσεις ως εξής: 

Α/Α ΝΟΜΟΣ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
_ ΕΙΔΙΚΟΤΗΤΑ ΠΡΟΣΤΑΣΙΑΣ ν.2643/1998 

1 ΑΤΤΙΚΗΣ ΔΗΜΟΣ ΠΕ Μηχανικών Έμμεσης 1 

ΚΟΡΥΔΑΛΛΟΥ( Αρχιτεκτόνων) ΑΜΕΑ 

2 ΑΤΤΙΚΗΣ ΔΗΜΟΣ ΥΕ Εργατών Αναπήρων 1 

ΚΟΡΥΔΑΛΛΟΥ Καθαριότητας πολέμου 

3 ΑΤΤΙΚΗΣ ΔΗΜΟΣ ΥΕ Εργατών Τριτέκνων 1 

ΚΟΡΥΔΑΛΛΟΥ κήπων 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200905 (5) 

Καθορισμός αριθμού θέσεων για το Ψυχιατρικό Νο¬ 
σοκομείο Αττικής, που πληρούνται από άτομα που 
προστατεύονται από το ν. 2643/1998 και κατανομή 
των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 

ν. 2643/1998 (220/Α') «Μέριμνα για την απασχόληση προ¬ 
σώπων ειδικών κατηγοριών και άλλες διατάξεις», όπως 
ισχύει μετά την τελευταία τροποποίησή του με τις διατά¬ 
ξεις του άρθρου 11 του ν. 3051/2002 (220/Α') «Συνταγματι¬ 
κά κατοχυρωμένες ανεξάρτητες αρχές,.ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

5. Το υπ’ αριθμ. 21936/9.7.2007 έγγραφο του Ψυχιατρι¬ 
κού Νοσοκομείου Αττικής, για την επικείμενη έκδοση 
προκήρυξης πλήρωσης έντεκα (11) συνολικά θέσεων 
εργασίας τακτικών υπαλλήλων, διαφόρων κατηγοριών, 
κλάδων και ειδικοτήτων, για το Ψυχιατρικό Νοσοκομείο 
Αττικής. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Σε συνέχεια των υπ’ αριθμ. 200298/3.5.2005, 
200514/5.8.2005 και 200113/21.2.2007 προηγούμενων 
αποφάσεών μας καθορίζουμε το συνολικό αριθμό των 
θέσεων εργασίας για το Ψυχιατρικό Νοσοκομείο Ατ¬ 
τικής, που πρόκειται να πληρωθούν από άτομα, που 
προστατεύονται από τις διατάξεις του ν. 2643/1998, σε 
μία (1). 

Β. Η ανωτέρω θέση δίδεται στην κατηγορία Έμμεσης 
Α.Μ.Ε.Α. (δεύτερο εδάφιο περίπτωσης β' της παρ. 1, άρ¬ 
θρου 1 ν. 2643/1998) και θα καλυφθεί από άτομο της 
κατηγορίας ΔΕ Αδελφών Νοσοκόμων. 

Γ. Διαθέτουμε την ανωτέρω θέση ως εξής: 

Α/Α ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

_ ΕΙΔΙΚΟΤΗΤΑ ΠΡΟΣΤΑΣΙΑΣ ν.2643/1998 

1 ΔΥΤΙΚΗΣ 2η Δ.Υ.πε. Πειραιώς ΔΕ Αδελφών Έμμεσης 1 
ΑΤΤΙΚΗΣ & Αιγαίου, Νοσοκόμων Α.Μ.Ε.Α. 

Ψυχιατρικό 
Νοσ. Αττικής 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθμ. 200917 (6) 

Καθορισμός αριθμού θέσεων για το Δήμο Παλλήνης του 
Νομού Χαλκιδικής, που πληρούνται από άτομα που 
προστατεύονται από το ν. 2643/1998 και κατανομή 
των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 
ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220/Α') 

«Συνταγματικά κατοχυρωμένες ανεξάρτητες αρχές,. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (75/Α') «Ενίσχυση της 
οικογένειας και λοιπές διατάξεις». 

4. Την υπ’ αριθμ. 80029/11.5.2007 (ΦΕΚ 783/Β/17.5.2007) 
κοινή απόφαση του Πρωθυπουργού και του Υπουργού 
Απασχόλησης και Κοινωνικής Προστασίας «Ανάθεση 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας». 

5. Το υπ’ αριθμ. 5325/1.7.2007 έγγραφο του Δήμου Παλ¬ 
λήνης, του Νομού Χαλκιδικής, για την επικείμενη έκδοση 
προκήρυξης πλήρωσης είκοσι μίας (21) συνολικά θέσεων 
εργασίας τακτικών υπαλλήλων, διαφόρων κατηγοριών, 
κλάδων και ειδικοτήτων, για το Δήμο Παλλήνης. 

6. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για το Δήμο Παλλήνης, του Νομού Χαλκιδικής, που 
πρόκειται να πληρωθούν από άτομα, που προστατεύο¬ 
νται από τις διατάξεις του ν. 2643/1998, σε μία (1). 

Β. Η ανωτέρω θέση δίδεται στην κατηγορία ΑΜΕΑ 
(πρώτο εδάφιο περίπτωσης β’ της παρ.1, άρθρου 1 
ν. 2643/1998) και θα καλυφθεί από άτομο της κατηγορίας 
ΥΕ Εργάτες Γ ενικών Καθηκόντων. 

Γ. Διαθέτουμε την ανωτέρω θέση ως εξής: 

Α/Α ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 

_ ΕΙΔΙΚΟΤΗΤΑ ΠΡΟΣΤΑΣΙΑΣ ν.2643/1998 

1 ΧΑΛΚΙΔΙΚΗΣ Δήμος ΥΕ Εργάτες Α.Μ.Ε.Α. 1 
Παλλήνης Γ ενικών 
Καθηκόντων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 200951 (7) 

Καθορισμός αριθμού θέσεων για το Δήμο Γλυκών Νερών 
που πληρούνται από άτομα που προστατεύονται από 
το ν. 2643/1998 και κατανομή των θέσεων αυτών. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 3 του 

ν. 2643/1998 (220/Α') «Μέριμνα για την απασχόληση 
προσώπων ειδικών κατηγοριών και άλλες διατάξεις», 
όπως ισχύει μετά την τελευταία τροποποίησή του με 
τις διατάξεις του άρθρου 11 του ν. 3051/2002 (220/Α') 

«Συνταγματικά κατοχυρωμένες ανεξάρτητες αρχές,. 

ρυθμίσεις». 

2. Τις διατάξεις του άρθρου 8 του ν. 3051/2002. 

3. Τις διατάξεις των περιπτώσεων α' και γ' της παρ. 
4, του άρθρου 1 του ν. 3454/2006 (751Α') «Ενίσχυση της 
οικογένειας και λοιπές διατάξεις» 

4. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασί¬ 
ας». 

5. Το υπ’ αριθμ. 5823/23.7.2007 έγγραφο του Δήμου 
Γλυκών Νερών για την επικείμενη έκδοση προκήρυξης, 
πλήρωσης δώδεκα (12) συνολικά θέσεων εργασίας τα¬ 
κτικών υπαλλήλων, διαφόρων κατηγοριών, κλάδων και 
ειδικοτήτων, για το Δήμο Γλυκών Νερών. 

6. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Α. Σε συνέχεια της υπ’ 1247/30.9.2003 προηγούμενης 
απόφασής μας καθορίζουμε το συνολικό αριθμό των 
θέσεων εργασίας για το Δήμο Γλυκών Νερών, που πρό¬ 
κειται να πληρωθούν από άτομα που προστατεύονται 
από τις διατάξεις του ν. 2643/1998, σε μία (1). 

Β. Η ανωτέρω θέση δίδεται στην κατηγορία Πολυτέ¬ 
κνων (περίπτωση α' της παρ. 1, άρθρου 1 ν. 2643/1998) και 
θα καλυφθεί από άτομο της κατηγορίας Υποχρεωτικής 
Εκπαίδευσης, ειδικότητας ΥΕ 16 Εργατών'Υδρευσης. 

ΝΟΜΑΡΧΙΑ ΦΟΡΕΑΣ ΚΛΑΔΟΣ/ ΚΑΤΗΓΟΡΙΑ ΘΕΣΕΙΣ 
_ ΕΙΔΙΚΟΤΗΤΑ ΠΡΟΣΤΑΣΙΑΣ ν. 2643/1998 

Ανατολικής Δήμος ΥΕ 16 Πολυτέκνων 1 

Αττικής Γλυκών Νερών Εργατών 
Ύδρευσης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 31433 (8) 

Επιχορήγηση ξενοδοχειακών επιχειρήσεων για τη δι¬ 
ατήρηση θέσεων εργασίας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989) 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξεις της παρ. 2α του άρθρου 1 του ν. 2469/ 
1997 «Περιορισμός και βελτίωση της αποτελεσματικό- 
τητας των κρατικών δαπανών» (Α' 38). 

5. Τις διατάξεις του άρθρου 8 του ν. 1545/1985 «Εθνι¬ 
κό Σύστημα Προστασίας από την ανεργία και άλλες 
διατάξεις». 


6. Την υπ’ αριθμ. 31490/13.11.2006 απόφαση του Υπουρ¬ 
γού Απασχόλησης και Κοινωνικής Προστασίας «Όροι και 
προϋποθέσεις για τη διατήρηση θέσεων εργασίας σε 
Ξενοδοχειακές επιχειρήσεις έτους 2006-2007». 

7. Την υπ’ αριθμ. 2439/24.7.2007 απόφαση του ΔΣ του 
ΟΑΕΔ, που μας υποβλήθηκε με τα υπ’ αριθμ. Β125221/ 
27.7.2007 και Β126187/3.8.2007 έγγραφά του. 

8. Την υπ’ αριθμ. 80029/11.5.2007 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας «Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας» 
(Φ.Ε.Κ. 783/Β/17.5.2007). 

9. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 
του ν. 2362/1995, αποφασίζουμε: 

Εγκρίνουμε την επιχορήγηση των παρακάτω αναφε- 
ρομένων ξενοδοχειακών επιχειρήσεων, ως εξής: 

1) της ξενοδοχειακής επιχείρησης «ΞΕΝΟΔΟΧΕΙΑ ΔΙ- 
ΒΑΝΗ ΑΤΞΤΕ» για το ξενοδοχείο «ΔΙΒΑΝΗ ΚΑΛΑΜΠΑ¬ 
ΚΑΣ» με συνολικό αριθμό ημερών εργασίας 2400, με το 
ποσό των είκοσι εννέα χιλιάδων οκτακόσιων ογδόντα 
ευρώ (29.880,00 €), 

2) της ξενοδοχειακής επιχείρησης «ΠΛΑΤΣΙΔΑΚΗ Α.Ε.» 
για το ξενοδοχείο «ΡΟΒΤΟ Ν/ΕΝΕΖΙΑΝΟ» με συνολικό αριθ¬ 
μό ημερών εργασίας 1200 με το ποσό των δεκατεσσάρων 
χιλιάδων εννιακοσίων σαράντα ευρώ (14.940,00 €), 

3) της ξενοδοχειακής επιχείρησης «ΚΡΗΤΙΚΟΣ ΤΟΥ¬ 
ΡΙΣΜΟΣ Α.Ε.» για το ξενοδοχείο «δεπίε Μεππα» με συ¬ 
νολικό αριθμό ημερών εργασίας 897 με το ποσό των 
έντεκα χιλιάδων εκατόν εξήντα επτά ευρώ και εξήντα 
πέντε λεπτών (11.167,65 €), 

4) της ξενοδοχειακής επιχείρησης «ΕΛΤΕΞ ΑΤΕ ΕΛ¬ 
ΛΗΝΙΚΗ ΤΕΧΝΙΚΗ ΞΕΝ/ΚΗ» για το ξενοδοχείο «ΛΕΟΝΙΚΙ» 
με συνολικό αριθμό ημερών εργασίας 631 με το ποσό 
των επτά χιλιάδων οκτακόσιων πενήντα πέντε ευρώ και 
ενενήντα πέντε λεπτών (7.855,95 ευρώ), 

5) της ξενοδοχειακής επιχείρησης «ΕΙ_ ΘΒΕΟΟ Α.Ε 
ΤΟΥΡ. ΕΠΙΧ. ΚΡΗΤΗΣ» για το ξενοδοχείο «ΕΙ_ ΘΒΕΟΟ» 
με συνολικό αριθμό ημερών εργασίας 262 με το ποσό 
των τριών χιλιάδων διακοσίων εξήντα ενός ευρώ και 
ενενήντα λεπτών (3.261,90 €), 

6) της ξενοδοχειακής επιχείρησης «ΠΑΝΟΡΜΟ ΑΕΞΤΕ» 
για το ξενοδοχείο «ΟΙ_ϋΒ ΜΑΒΙΝΕ ΡΑΙΑΟΕ» με συνολικό 
αριθμό ημερών εργασίας 807 με το ποσό των δέκα 
χιλιάδων σαράντα επτά ευρώ και δέκα πέντε λεπτών 
(10.047,15 ευρώ), 

7) της ξενοδοχειακής επιχείρησης «ΡΕΘΥΜΝΟ ΜΑΡΕ 
ΑΕ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ» για το ξενοδοχείο 
«ΡΕΘΥΜΝΟ ΜΑΡΕ» με συνολικό αριθμό ημερών εργασίας 
213 με το ποσό των δύο χιλιάδων εξακοσίων πενήντα 
ενός ευρώ και ογδόντα πέντε λεπτών (2.651,85 ευρώ), 

8) της ξενοδοχειακής επιχείρησης «0Α30ΟΤΕ13 ΑΕ» 
για το ξενοδοχείο «ΒΙΤΗΥΜΝΑ ΒΕΑΟΗ» με συνολικό 
αριθμό ημερών εργασίας 2650 με το ποσό των τριά¬ 
ντα δύο χιλιάδων εννιακοσίων ενενήντα δύο ευρώ και 
πενήντα λεπτών (32.992,50 ευρώ), 

9) της ξενοδοχειακής επιχείρησης «0Α300ΤΕ15 ΑΕ» 
για το ξενοδοχείο «ΟΒΕΤΑ ΡΑΙΑΟΕ» με συνολικό αριθμό 
ημερών εργασίας 992 με το ποσό των δώδεκα χιλιά¬ 
δων τριακοσίων πενήντα ευρώ και σαράντα λεπτών 
(12.350,40 ευρώ), 





22306 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10) της ξενοδοχειακής επιχείρησης «ΕΛΟΥΝΤΑ Α.Ε. 
ΤΟΥΡ/ΚΕΣ ΚΑΙ ΞΕΝ/ΚΕΣ ΕΠΙΧ/ΣΕΙΣ» για το ξενοδοχείο 
«ΡΟΒΤΟ ΕΙΟυΝϋΑ ΩΕ Ι_υΧΕ ΒΕ80ΒΤ» με συνολικό αριθ¬ 
μό ημερών εργασίας 855 με το ποσό των δέκα χιλιάδων 
εξακοσίων σαράντα τέσσερα ευρώ και εβδομήντα πέντε 
λεπτών (10.644,75 ευρώ), 

11) της ξενοδοχειακής επιχείρησης «ΕΡΜΗΣ Α.Ε.» για 
το ξενοδοχείο «ΕΡΜΗΣ» με συνολικό αριθμό ημερών 
εργασίας 1015 με το ποσό των δώδεκα χιλιάδων εξα¬ 
κοσίων τριάντα έξι ευρώ και εβδομήντα πέντε λεπτών 
(12.636,75 ευρώ), 

12) της ξενοδοχειακής επιχείρησης «Β. ΚΑΜΠΟΥΡΑ- 
ΚΗΣ Ξ.Τ.Ε Α.Ε» για το ξενοδοχείο «ΜΕΝΤΙΤΕΡΑΝΙΑΝ» 
με συνολικό αριθμό ημερών εργασίας 1440 με το ποσό 
των δεκαεπτά χιλιάδων εννιακοσίων είκοσι οκτώ ευρώ 
(17.928,00 ευρώ), 

13) της ξενοδοχειακής επιχείρησης «ΞΕΝ/ΚΕΣ 
ΕΠΙΧ/ΣΕΙΣ ΣΑΒΒΑ ΣΑΛΒΑΡΗ Α.Ε.» για το ξενοδοχείο 
«ΑΓΛΑΪΑ» με συνολικό αριθμό ημερών εργασίας 500 με 
το ποσό των έξι χιλιάδων διακοσίων είκοσι πέντε ευρώ 
(6.225,00 ευρώ), 

14) της ξενοδοχειακής επιχείρησης «ΣΑΒΟΙ Α.Ε.» για το 
ξενοδοχείο «ΣΑΒΟΙ» με συνολικό αριθμό ημερών εργα¬ 
σίας 405 με το ποσό των πέντε χιλιάδων σαράντα δύο 
ευρώ και είκοσι πέντε λεπτών (5.042,25 ευρώ), 

15) της ξενοδοχειακής επιχείρησης «ΦΑΙΑΞ ΑΕΤΑ» 
για το ξενοδοχείο «ΓΚΡΕΚΟΤΕΛ ΚΟΡΦΟΥ ΙΜΠΕΡΙΑΛ» 
με συνολικό αριθμό ημερών εργασίας 860 με το ποσό 
των δέκα χιλιάδων επτακοσίων επτά ευρώ (10.707,00 
ευρώ), 

16) της ξενοδοχειακής επιχείρησης «ΔΑΦΝΙΛΑ Α.Ε. 
ΞΕΝ/ΚΕΣ ΕΠΙΧ/ΣΕΙΣ» για το ξενοδοχείο «ΘΒΕΟΟΤΕί 
ΩΑΡΗΝΙΓΑ ΒΑΥ» με συνολικό αριθμό ημερών εργασίας 
351 με το ποσό των τεσσάρων χιλιάδων τριακοσίων 
εξήντα εννέα ευρώ και ενενήντα πέντε λεπτών (4.369,95 
ευρώ), 

17) της ξενοδοχειακής επιχείρησης «ΑΝΟΙΚΟΔΟΜΗ¬ 
ΣΕΙΣ ΣΒΟΡΩΝΟΥ ΑΤΤΕ» για το ξενοδοχείο «ΑΡΗΤΗ» με 
συνολικό αριθμό ημερών εργασίας 1043 με το ποσό των 
δώδεκα χιλιάδων εννιακοσίων ογδόντα πέντε ευρώ και 
τριάντα πέντε λεπτών (12.985,35 €), 

18) της ξενοδοχειακής επιχείρησης «ΞΕΝΟΔΟΧΕΙΑΚΕΣ 
ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΤΣΑΟΥΣΟΓΛΟΥ Α.Ε.» για 
το ξενοδοχείο «ΟΟΒΡυ ΗΟϋΩΑΥ ΡΑΙΑΟΕ» με συνολικό 
αριθμό ημερών εργασίας 1221 με το ποσό των δέκα 
πέντε χιλιάδων διακοσίων ενός ευρώ και σαράντα πέντε 
λεπτών (15.201,45 ευρώ), 

19) της ξενοδοχειακής επιχείρησης «ΧΑΝΔΡΗΣ ΑΕ» 
για το ξενοδοχείο «ΧΑΝΔΡΗΣ ΚΕΡΚΥΡΑΣ» με συνολικό 
αριθμό ημερών εργασίας 128 με το ποσό των χιλίων 
πεντακοσίων ενενήντα τριών ευρώ και εξήντα λεπτών 
(1.593,60 ευρώ), 

20) της ξενοδοχειακής επιχείρησης «ΚΟΡΦΟΥ ΠΑΛΑΣ 
ΑΕ» για το ξενοδοχείο «ΚΟΡΦΟΥ ΠΑΛΑΣ ΑΕ» με συνο¬ 
λικό αριθμό ημερών εργασίας 4836 με το ποσό των 
εξήντα χιλιάδων διακοσίων οκτώ ευρώ και είκοσι λεπτών 
(60.208,20 ευρώ), 

21) της ξενοδοχειακής επιχείρησης «ΑΕΤΕ Μ. ΖΑΜΠΕ- 
ΤΑΚΗΣ Α.Ε.» για το ξενοδοχείο «ΜΑΡΙΝΑ» από 1.11.2006 


μέχρι 30.11.2006 με συνολικό αριθμό ημερών εργασίας 
314 με το ποσό των τριών χιλιάδων εννιακοσίων εννέα 
ευρώ και τριάντα λεπτών (3.909,30 ευρώ), 

22) της ξενοδοχειακής επιχείρησης «ΑΣΗΜΕΝΙΑ ΑΚΤΗ 
ΑΕ» για το ξενοδοχείο «ΟΒΕΤΑΝ ΜΑΙΙΑ ΡΑΒΚ» με συ¬ 
νολικό αριθμό ημερών εργασίας 164 με το ποσό των 
δύο χιλιάδων σαράντα ενός ευρώ και ογδόντα λεπτών 
(2.041,80 ευρώ), 

23) της ξενοδοχειακής επιχείρησης «ΑΓΑΠΗ ΜΠΗΤΣ 
ΑΕ» για το ξενοδοχείο «ΚΟΥΤΟΥΛΟΥΦΑΡΙ» με συνολικό 
αριθμό εργασίας 107 με το ποσό των χιλίων τριακοσί- 
ων τριάντα δύο ευρώ και δέκα πέντε λεπτών (1.332,15 
ευρώ), 

24) της ξενοδοχειακής επιχείρησης «ΤΕΑΒ ΑΕ» για το 
ξενοδοχείο «ΟΒΕΤΑ ΜΑΒΙ8» με συνολικό αριθμό ημερών 
εργασίας 1.116 με το ποσό των δέκα τριών χιλιάδων 
οκτακόσιων ενενήντα τεσσάρων ευρώ και είκοσι λεπτών 
(13.894,20 ευρώ), 

25) της ξενοδοχειακής επιχείρησης «ΤΕΑΒ ΑΕ» για το 
ξενοδοχείο «8ΙΙ_\/Α ΜΑΒΙ8» με συνολικό αριθμό ημερών 
εργασίας 179 με το ποσό των δύο χιλιάδων διακοσίων 
είκοσι οχτώ ευρώ και πενήντα πέντε λεπτών (2.228,55 
ευρώ), 

26) της ξενοδοχειακής επιχείρησης «ΤΕΑΒ ΑΕ» για το 
ξενοδοχείο «ΒΕΙ_Ι_Α ΜΑΒΙ8» με συνολικό αριθμό ημερών 
εργασίας 15 με το ποσό των εκατόν ογδόντα έξι ευρώ 
και εβδομήντα πέντε λεπτών (186,75 ευρώ), 

27) της ξενοδοχειακής επιχείρησης «ΘΕΟΦΙΛΟΣ ΧΑΛ- 
ΚΙΑΔΑΚΗΣ Α.Ε.» για το ξενοδοχείο «ΟΑΟΤυδ ΒΕΑΟΗ» με 
συνολικό αριθμό ημερών εργασίας 1052 με το ποσό των 
δέκα τριών χιλιάδων ενενήντα επτά ευρώ και σαράντα 
λεπτών (13.097,40 ευρώ), 

28) της ξενοδοχειακής επιχείρησης «ΑΓΑΠΗ ΜΠΗΤΣ 
Α.Ε.» για το ξενοδοχείο «ΑΓΑΠΗ ΜΠΗΤΣ» με συνολικό 
αριθμό ημερών εργασίας 172 με το ποσό των δύο χιλι¬ 
άδων εκατόν σαράντα ενός ευρώ και σαράντα λεπτών 
(2.141,40 ευρώ), 

29) της ξενοδοχειακής επιχείρησης «Ε.Τ.Ξ.Ε.Κ. Α.Ε.» 
για το ξενοδοχείο «ΑΠΟΛΛΩΝΙΑ» με συνολικό αριθμό 
ημερών εργασίας 627 με το ποσό των επτά χιλιάδων 
οκτακόσιων έξι ευρώ και δέκα πέντε λεπτών (7.806,15 
ευρώ), 

30) της ξενοδοχειακής επιχείρησης «ΑΕΤΕ ΤΕΑΒ Α.Ε» 
για το ξενοδοχείο «ΟΑΝΩΙΑ ΜΑΒΙ3» με συνολικό αριθμό 
ημερών εργασίας 601 με το ποσό των επτά χιλιάδων 
τετρακοσίων ογδόντα δύο ευρώ και σαράντα πέντε 
λεπτών (7482,45 €), 

Το άθροισμα της δαπάνης από τις παραπάνω εγκρί¬ 
σεις θα φθάσει στο ποσό των τριακοσίων τριάντα έξι 
χιλιάδων οχτακοσιών εννέα ευρώ και ογδόντα πέντε 
λεπτών (336.809,85 ευρώ) και θα καλυφθεί από τον 
αριθμό λογαριασμού 2493Γ του ΟΑΕΔ στον οποίο έχει 
προβλεφθεί ποσό 400.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2007 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

